כשהחרב מונחת על צווארה, מכבי תל אביב הציגה הערב (חמישי) את משחקה הטוב העונה ביורוליג וניצלה אדישות של באמברג כדי לנצח 65-85 ולהישאר בתמונת הטופ 16. מכבי צריכה שצסק"א לא תפשל מחר (19:00) בביתה מול דרושפאקה כדי לדחות את ההכרעה למחזור האחרון בשבוע הבא. בעקבות הניצחון של מלאגה בססארי, 65-77, צסק"א צריכה לנצח כדי להגיע לקרב המכריע על המקום הראשון במלאגה עם מספר נקודות זהה. אם דרושפאקה תפסיד, היא תארח בחמישי הבא את המשחק המכריע בו מכבי תצטרך לנצח ב-12 הפרש ומעלה כדי לעלות. "ראיתי הרבה דברים משוגעים בימי במועדון", אמר בסיום סילבן לנדסברג, "נשחק קשוח, נשחק את המשחק שלנו, ונקווה שנעשה את זה".
מכבי נראתה הערב כמו קבוצת כדורסל שרוצה, שומרת וגם מתקיפה נכון, כשניצחה 10-22 באסיסטים ונהנתה מחמישה שחקנים שקלעו במאזן דו סיפרתי. שלושה חודשים מפתיחת העונה ולמכבי סוף סוף יש רכז אמיתי; בהיעדרו של ג'ורדן פרמאר, טיילור רוצ'סטי קיבל את המפתחות ואמנם כפה כהרגלו כמה זריקות שלוש, אבל ניהל את המשחק היטב ומסר שבעה אסיסטים. לנדסברג עלה בחמישייה בעמדת הקלעי ובניגוד למשחקים קודמים בהם הלך בכח לסל, חיכה לזריקות פנויות לשלוש. "הנענו את הכדור היטב בחצי בראשון והגענו לזריקות טובות, אבל היינו טובים יותר בהגנה", הצביע ז'אן טבק על המפתח לניצחון.
שלושת הגבוהים - ארינזה אונואקו, טרבור אמבקווה ובריאן רנדל - קלעו ביחד רק 20 נקודות, אבל תרמו את חלקם במלחמה מתחת לסל. מכבי בהרכבה הנוכחי מוגבלת מאוד במשחק הפנים שלה ובחדירות לסל - ולראייה מאזן של 14 מ-39 משתי נקודות (35%) - אבל עם פורוורדים כמו גיא פניני, דווין סמית' ודרגאן בנדר היא קטלה משלוש, 16 מ-25, 64%.
קלעו למכבי תל אביב: לנדסברג 19, רוצ'סטי 16, סמית' 12, פניני ואמבקווה 11 כ"א, אונואקו 6, אוחיון 4, רנדל ובנדר 3 כ"א. הירבו לבאמברג: תייס 13, מילר 11.
מכבי תל אביב עולה עם חמישייה של רוצ'סטי, אוחיון, פניני, בנדר ואונואקו.
מכבי תל אביב עם 15 שלשות ורק תשעה סלים לשתי נקודות.
מכבי הצטננה מעט, רק עם נקודה אחת בשלוש הדקות הראשונות של הרבע האחרון, 52-71.
אמבקווה עם סל נדיר לשתי נקודות מעלה את מכבי ל-57-75, 5:15 דקות לסיום.
השלשה הראשונה של מכבי תל אביב ברבע האחרון מגיעה מידיו של רוצ'סטי, 3:30 דקות לסיום, ומגדילה את היתרון ל-59-81.
טבק מחליף את כל החמישייה, כשאפילו יובל זוסמן זוכה ל-2:44 דקות של יורוליג.
מכבי תל אביב עולה בחמישייה עם רוצ'סטי, לנדסברג, סמית', רנדל ואונואקו.
המחצית לא עצרה את מכבי תל אביב. שלשה נוספת של סמית' מעלה את הצהובים ליתרון שיא, 28-46, 8:00 דקות לסיום הרבע השלישי.
ניקולו מלי, אחד הכוכבים של באמברג, עדיין עם אפס נקודות.
אפילו רנדל לוקח חלק בסימפוניית השלשות של מכבי - 30-49, 6:40 דקות לסיום הרבע השלישי.
פניני עם השלשה השנייה שלו במשחק וה-11 של מכבי מעלה את הצהובים ל-36-56, 3:30 דקות לסיום הרבע.
לנדסברג עם 5 מ-5 מחוץ לקשת ו-19 נקודות, 42-64 למכבי תל אביב, 1:15 דקות לסיום הרבע.
שלשה של אוחיון, ה-15 של מכבי במשחק, סוגרת את הרבע השלישי ביתרון 50-70.
מכבי תל אביב עולה בחמישייה עם יוגב אוחיון, סמית', בנדר, פניני וטרבור אמבקווה.
פניני מצטרף למטווח הצהוב מחוץ לקשת, ומכבי עולה ל-10-26, 8:40 דקות למחצית.
שתי נקודות של האריס מצמקות את היתרון של מכבי ל-19-30, 5:00 דקות למחצית, ז'אן טבק לוקח פסק זמן.
רוצ'סטי מדייק פעמיים מהקו, שומר על מאזנו המושלם העונה מקו העונשין (19 מ-19) ומעלה את מכבי ל-19-32, 4:10 דקות למחצית.
שלשה של סמית' מעלה את מכבי ל-24-38. מכבי עם 7 מ-9 מחוץ לקשת.
שלוש קליעות עונשין רצופות של באמברג מצמקות ל-40-28, 1:11 דקות למחצית.
רוצ'סטי מחטיא שלשה על הבאזר, ומכבי יורדת לחדר ההלבשה ביתרון מבטיח של 28-42.
מכבי תל אביב עולה בחמישייה עם טיילור רוצ'סטי, סילבן לנדסברג, דווין סמית', בריאן רנדל וארינזה אונואקו.
שני סלים של רוצ'סטי ואונואקו מעלים את מכבי תל אביב ליתרון 0-4, 8:30 דקות לסיום הרבע.
משחק מבולגן של שתי הקבוצות, שמרבות לאבד כדור ולהחטיא מתחת לסל. שלשה של לנדסברג מעלה את מכבי ל-4-9, 5:00 דקות לסיום הרבע. באמברג כבר עם ארבע עבירות.
שש נקודות נוספות של לנדסברג מעלות את מאזנו האישי לשמונה נקודות, מכבי מובילה 4-14, באמברג לוקחת פסק זמן.
גיא פניני מחליף את סמית', 2:52 דקות לסיום הרבע, 6-15 למכבי.
שלשה של דרגאן בנדר מעלה את מכבי תל אביב ליתרון שיא, 8-20, 50 שניות לסיום הרבע.